Diari Oficial de la Generalitat Valenciana


Sumari del DOGV 7723, del 18-02-2016 (2016/1004)

RESOLUCIÓ d'11 de febrer de 2016, del conseller d'Educació, Investigació, Cultura i Esport, per la qual nomena Lourdes Soriano Cabanes membre del Ple del Consell Valencià d'Universitats i de Formació Superior.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7723

Data del DOGV
:   18-02-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/1004


Data del document
:   11-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * Consell Valencià d'Universitats i de Formació Superior

RESOLUCIÓ d'11 de febrer de 2016, del conseller d'Educació, Investigació, Cultura i Esport, per la qual nomena Lourdes Soriano Cabanes membre del Ple del Consell Valencià d'Universitats i de Formació Superior. [2016/1004]  
La Llei 4/2007, de 9 de febrer, de la Generalitat, de Coordinació del Sistema Universitari Valencià crea i regula, en el capítol II del títol III, el Consell Valencià d'Universitats i de Formació Superior, i estableix en l'article 25.1.f que el Ple del Consell estarà integrat, entre altres vocals, per dos representants de cada consell social de les universitats públiques designats d'entre i pels vocals socials d'aquests.  
  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller o consellera competent en matèria d'universitats, prèvia designació per l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
Segons consta en el certificat del secretari del Consell Social de la Universitat de València-Estudi General, en la sessió plenària de 23 de desembre de 2015, es va adoptar l'acord de designar Lourdes Soriano Cabanes vocal del Consell Social de la Universitat de València en el Consell Valencià d'Universitats i Formació Superior, en substitució d'Amparo Mora Castellá.  
Vist el que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, vista la proposta de la directora general d'Universitat, Investigació i Ciència, de data 14 de gener de 2016, i de conformitat amb aquesta, resolc:  
  
Primer  
Nomenar Lourdes Soriano Cabanes vocal del Ple del Consell Valencià d'Universitats i de Formació Superior en representació del Consell Social de la Universitat de València-Estudi General, en substitució d'Amparo Mora Castellá.  
  
Segon  
Aquesta resolució produirà efectes des del mateix dia que es publique en el Diari Oficial de la Comunitat Valenciana.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller d'Educació, Investigació, Cultura i Esport, en el termini d'un mes a comptar de l'endemà de la publicació.  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació.  
  
València, 11 de febrer de 2016. El conseller d'Educació, Investigació, Cultura i Esport: Vicent Marzà Ibáñez.